Twee sterf in Moloto-busongeluk(Argieffoto: pixabay) ŉ Passasier en ŉ voetganger is dood nadat ŉ bus Vrydag omstreeks 04:00 op die R573 naby Moloto in Mpumalanga omgeslaan het. Die bus was van Pretoria na Waterval onderweg. Albei slagoffers het op die toneel gesterf. “Die ongeluk het vermoedelik gebeur toe die busbestuurder uitgeswaai het om ŉ voetganger te probeer vermy. Altesame 26 mense is beseer en word in verskillende hospitale in die gebied behandel,” sê Moeti Mmusi, woordvoerder van die departement van gemeenskapsveiligheid. Motoriste is gevra om die R568 van KwaMhlanga na Bronkhorstspruit te gebruik, of die N4-tolpad na en van Pretoria.